# Er hombat spirituel/Chapistre 38

| ◄ Pen dé ret pratiquein perpet er vertuïeu, ne faut quet lezél occasion erbet de bassein hemp ou fratiquein. | Ret é hum rejoueissein ag en ol occasioneu hun ès de gombatal, eit hur bout er vertuïeu, é special, er ré peré e zou er ré diæssan. | Penaus e eller pratiquein er memb vertu estroh eveit én un occasion.  ► |
N’EN dé quet assès nepas pellat doh en occasioneu de labourat eit donnet de vout vertuus, ret é ou hlasque ; ret é profitein a nehai a p’en hum bresantant, hac en devout joé doh-t’hai, ha ret é ma vou er ré e oulen er muihan a vortificationeu e vou perpet er ré agréaplan demb ; rac m’émant er ré profitaplan eveit omp. Ne vou nitra diæs demb guet secour Doué, mar laquamp don én hun isprit er honsiderationeu a beré é han de gompse.
Er guetan é, éma en occasioneu moyandeu jaugeable, pé eveit laret gùel, ré necessær eit pratiquein er vertuïeu ; rac-cé a pe oulenner guet Doué er vertuïeu, é oulenner guetou par consequant er moyanteu d’en devout hæ ; petremant væn vehai er bedèn, hac hum zislaret vehai, tantein Doué vehai, pehani nen dès quet er gustum de rein er batiantæt hemp en trebilleu, nac en humilité hemp en disinour.
Er memb tra é ag en ol vertuïeu aral peré e zou er fréh ag en trebilleu e zegasse Doué demp, hac e zeliamp cârein sel muihoh m’émant rustoh ; rac er poénieu bras e zou ret quemer eveit ou supportein e secour hilleih eit hun rantein vertuus.
Bemp enta perpet sourcius de vortifiein hun volanté prope, a bout ne vehai meit én un taul lagat un tamic rai gurius, én ur gomps un tamic rai libr ; rac a bout ema gloriussoh er victoérieu e zougamp arnomp én occasioneu bras, er ré e zougamp é ré distéroh e arriue liessoh hilleih.
En eil consideration a behani en hun ès compset deja é, penaus en ol treu peré e arriue ér bed-man e za a berh Doué, hac é volanté é ma rehemp hun profit a nehai ; rac deusto n’eller quet laret en ur gompse just ha dræt cair, a zivoud ur ré benac ag en treu-zé, èl hun péhedeu, pé ré er réral é tand a Zoué pehani e gassaa en droug, gùir é neoah émant a nehou én ur certæn fæçon, pen dé gùir é lausque commettein er péhedeu-zé, hac é èll agrên ou ampêchein, ha n’er groa quet. Mæs eveit en afflictioneu peré e arriue guenemh pé dré hun faute, pé dré valice hun anemiset, n’eller quet nahein nen dant a é zorn, ha nen dès é lod én hæ, a bout é condane er pèn-caus a nehai. Neoah ean e vènn ma ou supportehemp guet patiantæt, pé a gaus men dint eveit omp moyandeu d’hun santifiein, pé eveit ræsonieu aral hanàuet guetou é hunan.
Mar domp enta assuret penaus eveit accomplissein parfætement é volanté divin, é teliamp andur a galon vat en ol drougueu e ra demp er ré mechant, pe e dennamp arnomp dré hun péhedeu, hemp ræson é é lar ur ré benac, eit golein ou dibatiantæt, penaus Doué infinimant mat n’ell quet cârein er peh e za ag ar fal vammèn. Guelet e rer splan ne glascant nitra quin meit hum exantein ag er boén, ha rein memb de gredein d‘’er bed en ou dès ræson de refus er hroézieu e bresante Doué dehai. Mæs bout zou opèn hoah ; a bout e vehai ur sorte en tout a hendaral, Doué e vourr hilleih davantage doh hun gùélet é andur guet courage er persecutioneu injuste e ra demp en dut, surtout er ré de beré en hun ès groeit plijadur, eveit doh hun gùélet é andur guet patiantæt goal accidanteu aral : ha chetu aman ar ræsonieu a guement-cé.
Er guetan é, rac en orgueil pehani e za guenemb ar en doar, e vai mahet hilleih gùel dré er goal draitemanteu e ra demp hun anemiset eveit dré boénieu ha mortificationeu a hur volanté. En eil é, rac doh ou andur guet patiantæt, ni e ra er peh e oulèn Doué guenemb, hac er peh e zou eveit é hloër, dré ma jaugeamp hun volanté doh é hani én un dra é pehani é vadeleah hac é buissance en hum zisco én ur memb fæçon, ha dré mei ag ur fond quer fal èl m’éma er péhet memb, é æstamb freh excellant a vertu hac a santeleah.
Gouïet enta penaus quentéh ma hun guél en eutru Doué ér resolution de labourat a zevri d’hur bout er vertuïeu dalhable ne vanque quet a zegasse tantationeu ha souffranceu demp eveit hum aprouvein. El-cé, é hanàuein er garanté en dès eveit omp hac eveit hon avancemant spirituel, é teliamp en trugairecat ag er haliçad e bresante demp hac en ivet bet-ac en deùèhan tapen, en ur gredein ferm penaus sel huerhuoh m’er havehemp, sel salvussoh vou eveit omp.